Proposta de resolució d'inadmissió de la Reclamació 204/2016.
Proposta de resolució d'estimació de les Reclamacions 214/2016 i 215/2016 (acumulades).
Proposta de resolució d'estimació de les Reclamacions 219/2016 i 220/2016 (acumulades).
Proposta de resolució d'estimació de la Reclamació 248/2016.
Proposta de resolució de finalització de la Reclamació 250/2016 per estimació extemporània.
Proposta de resolució de finalització de la Reclamació 251/2016 per estimació extemporània.
Proposta de resolució d'estimació parcial de la Reclamació 270/2016.
Proposta de resolució d'inadmissió de la Reclamació 282/2016.
Proposta de resolució de desestimació de la Reclamació 285/2016.
Proposta de resolució d'estimació parcial de la Reclamació 288/2016.
Proposta de resolució d'estimació parcial de la Reclamació 294/2016.
Proposta de resolució de desestimació de la Reclamació 298/2016.
La secretària exposa l'estat de les reclamacions i relaciona els tràmits més rellevants realitzats des del darrer Ple, celebrat dijous dia 17 de novembre de 2016.
S'analitza el compliment dels requisits d'admissibilitat de les noves reclamacions que han entrat a la Comissió amb els números 405/2016 al 484/2016, ambdós inclosos.
Es valora l'admissió a tràmit de la 405/2016 i de totes les reclamacions interposades per un mateix reclamant que van dels números 407/2016 al 482/2016, ambdós inclosos, i es considera la necessitat de sol·licitar a la persona reclamant de la Reclamació 406/2016 que acrediti la representació.
La Reclamació 483/2016 compleix els requisits per a la seva admissió a tràmit i la 484/2016 queda pendent d'admissió, a l'espera del posicionament de l'administració reclamada.
Les Reclamacions presentades amb anterioritat núm. 387/2016 a 397/2016 s'admeten a tràmit que estaven pendents de millora de la reclamació; tanmateix l'entitat reclamant de Reclamacions 381/2016 i 382/2016, desisteix d'aquestes per repetitives respecte una reclamació presentada amb posterioritat i manté la seva sol·licitud de mediació únicament per a l'expedient 397/2016.
També ha estat admesa a tràmit la Reclamació 398/2016.
Proposta de resolució d'inadmissió de la Reclamació 204/2016
El vicepresident de la Comissió, el senyor Oriol Mir, exposa el supòsit que es planteja en la Proposta de resolució, elaborada per la senyora Elisabet Samarra i que s'inclou a l'ordre del dia de la sessió d'avui.
El senyor Oriol Mir formula algunes observacions al text final de la Proposta que s'incorporaran al text definitiu.
Proposta de resolució d'estimació de les Reclamacions 214/2016 i 215/2016 (acumulades)
El senyor Oriol Mir, ponent de la Proposta de resolució, exposa el plantejament del cas que disposa d'un acord parcial de mediació, adoptat per les parts el dia 7 de novembre de 2016 amb la participació de la senyora Teresa Perelló, com a persona mediadora.
El senyor Josep Mir formula algunes consideracions en relació amb la informació sol·licitada i el ponent exposa la informació exclosa de l'acord parcial de mediació i la fonamentació jurídica de la decisió.
Es debat per la resta de membres del Ple el cas que planteja.
Proposta de resolució d'estimació de les Reclamacions 219/2016 i 220/2016 (acumulades)
El vicepresident exposa la Proposta de resolució elaborada per la ponent Elisabet Samarra i que s'ha inclòs a l'ordre del dia d'avui.
Es relaciona el supòsit i es debat per part dels senyors Josep Mir, Manuel Ibarz i el senyor Oriol Mir el règim d'accés a la documentació sol·licitada tenint en compte la condició de regidor de la persona reclamant.
El senyor Oriol Mir formula esmenes al text de la Proposta que seran incorporades al text definitiu.
Proposta de resolució d'estimació de la Reclamació 248/2016
El senyor Manuel Ibarz, el ponent de la Proposta de resolució, relaciona el supòsit que planteja aquesta reclamació coincident en el fons amb altres ja resoltes per la Comissió amb anterioritat.
El senyor Oriol Mir i el senyor Josep Mir formulen observacions al text, que seran tingudes en compte pel ponent en l'elaboració final del text de la Proposta de resolució.
Proposta de resolució de finalització de la Reclamació 250/2016 per estimació extemporània
El ponent de la Proposta de resolució 251/2016, el senyor Oriol Mir exposa el cas, que coincideix amb els termes que planteja la Reclamació 250/2016, la Proposta de resolució de la qual ha estat elaborada pel senyor Manuel Ibarz, que n'és el ponent.
S'analitzen conjuntament ambdós textos i es formulen algunes observacions a introduir en el text de la Proposta relativa a la Reclamació 250/2016.
Proposta de resolució de finalització de la Reclamació 251/2016 per estimació extemporània
Es tracta en el punt setè de l'ordre del dia.
Proposta de resolució d'estimació parcial de la Reclamació 270/2016
El ponent, el senyor Josep Mir, assenyala aquest supòsit que és coincident amb altres ja aprovats per la Comissió i també amb les altres Propostes de resolució que són objecte dels punts de l'ordre del dia dotzè, tretzè i catorzè.
No es plantegen nous elements de debat sobre aquestes reclamacions interposades per la mateixa persona reclamant i ja resoltes amb anterioritat, excepte les que es relacionen respecte la Reclamació 285/2016, en el punt dotzè de l'ordre del dia.
Proposta de resolució d'inadmissió de la Reclamació 282/2016
El ponent de la Proposta de resolució, el senyor Oriol Mir, relaciona el supòsit i exposa la motivació que duu a la inadmissió de la Reclamació atès que no s'acredita el requisit previ de la sol·licitud d'accés, motivació que és compartida per la resta de membres del Ple.
El senyor Josep Mir formula una observació al text de la Proposta de resolució que serà tinguda en compte pel ponent en l'elaboració del text final.
Proposta de resolució de desestimació de la Reclamació 285/2016
El ponent de la Proposta de resolució, el senyor Josep Mir, relaciona el supòsit que es planteja en aquesta reclamació i que el diferencia de la resta de reclamacions que plantegen sol·licituds d'informació sobre les retribucions del personal d'institucions sanitàries de Catalunya i que han estat resoltes amb anterioritat per la Comissió i que duu a la desestimació d'aquest cas.
Proposta de resolució d'estimació parcial de la Reclamació 288/2016
El ponent, el senyor Josep Mir, exposa el supòsit amb les particularitats que presenta en aquesta Reclamació l'entitat reclamada atès que els seus càrrecs directius no tenen assignada cap retribució, sinó que acumulen les funcions amb les que exerceixen per una fundació privada sense participació pública.
S'analitza també en aquest punt la Proposta de resolució corresponent a la Reclamació 294/2016 i la relativa a la Reclamació 298/2016, que no presenten particularitats.
Proposta de resolució d'estimació parcial de la Reclamació 294/2016
Proposta de resolució de desestimació de la Reclamació 298/2016
El vicepresident de la Comissió, el senyor Oriol Mir relata la seva participació en el darrer Ple de la Comissió Nacional d'Accés, Avaluació i Tria Documental que va tenir lloc el divendres dia 18 de desembre i posa de manifest, com a tema més destacat dels inclosos a l'ordre del dia, l'anàlisi que es va dur a terme de la destrucció dels expedients de contractació en relació a les corresponents taules d'avaluació documental.
En relació amb el Projecte de Decret pel qual s'aprova el Reglament de la Comissió de Garantia del Dret d'accés a la Informació Pública en tramitació al Parlament, es comenta que està prevista per al dimarts vinent dia 29 de novembre una reunió de la ponència per al debat de les esmenes que han estat presentades per tots els grups parlamentaris.